Philippe Clement

Philippe Clement (s. 22. maaliskuuta 1974) on belgialainen jalkapallovalmentaja ja entinen puolustaja. Marraskuusta 2025 lähtien hän on toiminut Norwich Cityn päävalmentajana. 

Ura pelaajana

Clement aloitti pelaajauransa K. Beerschotissa, jossa debytoi kaudella 1992/93. Keskuspuolustajana pelannut Clement edusti uransa alkupuolella myös KRC Genkiä Belgian liigassa. Kaudella 1998/99 hän edusti Englannin Valioliigassa Coventry Cityä, mutta peliaika jäi vähäiseksi. Hän palasi yhden kauden jälkeen takaisin Belgiaan ja liittyi Club Bruggen vahvuuteen. Clement edusti seuraavan vuosikymmenen Clubia ja esiintyi yli 300 ottelussa seuran paidassa. Hän voitti joukkueen kanssa kahdesti Belgian mestaruuden. Hän siirtyi Clubista vuonna 2009 Germinal Beerschotiin, jossa lopetti uransa vuonna 2011.Philippe Clément Footballdatabase. Viitattu 13.6.2019. 

Belgian maajoukkueessa Clement esiintyi 38 kertaa. Hän oli mukana MM-kisoissa 1998 ja EM-kisoissa 2000.Philippe Clement Belgianfootball.be. Viitattu 13.6.2019. 

Ura valmentajana

Lopetettuaan pelaajauransa Clement palasi Club Bruggen organisaatioon U21-joukkueen valmentajaksi.Philippe Clement Transfermarkt. Viitattu 13.6.2019.  Marraskuussa 2012 hän toimi kahdessa ottelussa Clubin päävalmentajana Georges Leekensin potkujen jälkeen.Bruges remercie Leekens UEFA.com. Viitattu 13.6.2019.  Juan Carlos Garridon tultua seuran päävalmentajaksi Clement siirtyi hänen apuvalmentajakseen. Garridon saatua potkut syyskuussa 2013 toimi Clement jälleen hetken aikaa Clubin päävalmentajana.BELGIQUE: LE FC BRUGES LIMOGE SON ENTRAÎNEUR, L'ESPAGNOL GARRIDO C News. Viitattu 13.6.2019.  Clement palasi apuvalmentajan tehtävään Michel Preud’hommen tultua päävalmentajaksi. C'est confirmé: Preud'homme ira à Bruges La Libre. Viitattu 13.6.2019.  

Clement jätti Clubin apuvalmentajan tehtävät kauden 2016/17 jälkeen ja siirtyi Waasland-Beverenin päävalmentajaksi kolmen vuoden sopimuksella.Philippe Clément nouvel entraîneur de Waasland-Beveren L'Equipe. Viitattu 13.6.2019.  Hän jätti seuran kuitenkin jo joulukuussa siirtyäkseen KRC Genkin päävalmentajaksi.Philippe Clement est le nouvel entraîneur du Racing Genk Le Soir. Viitattu 13.6.2019.  Clement luotsasi Genkin kaudella 2017/18 Belgian cupin loppuotteluun, jossa joukkue kuitenkin hävisi Standard Liègelle jatkoajalla.Standard victorious in Belgian Cup Final vrtNWS. Viitattu 13.6.2019.  Kaudella 2018/19 Genk voitti Belgian liigan runkosarjan ja varmisti seurahistorian neljännen mestaruutensa ylemmässä loppusarjassa kahden pisteen erolla Club Bruggeen.Racing Genk win Belgian league title Reuters. Viitattu 13.6.2019. 

Mestaruuskauden jälkeen Clement jätti Genkin ja palasi takaisin Club Bruggeen seuran päävalmentajaksi.Philippe Clement nouvel entraîneur du Club de Bruges  Club Brugge. Viitattu 13.6.2019.  Clement luotsasi Bruggen kahteen perättäiseen Belgian mestaruuteen niin koronapandemian ennenaikaisesti päättämällä kaudella 2019/20 kuin kaudella 2020/21.Club Brugge clinch Belgian title Reuters. Viitattu 7.1.2022.  Tammikuussa 2022 hän jätti Bruggen ja siirtyi Ranskan liigaan AS Monacon päävalmentajaksi.Philippe Clement becomes AS Monaco coach AS Monaco. Viitattu 7.1.2022.  Clementin johdolla Monaco pelasi vahvan loppukauden ja se voitti yhdeksän viimeisestä kymmenestä liigaottelustaan nousten lopulta liigassa kolmanneksi.AS Monaco finishes 3rd in Ligue 1 and will play in the 3rd preliminary round of the Champions League Hello Monaco. Viitattu 8.6.2023.  Kaudella 2022/23 Monaco putosi Mestarien liigasta karsinnoissa ja eteni Eurooppa-liigassakin vain ensimmäiselle pudotuspelikierrokselle, jossa hävisi Bayer 04 Leverkusenille rangaistuspotkukilpailun jälkeen.Agg: 5-5Leverkusen win on penalties UEFA. Viitattu 8.6.2023. Liigassa joukkue taisteli pitkään kolmossijasta, mutta heikot esitykset viimeisillä kierroksilla pudottivat Monacon lopulta kuudenneksi ja europelien ulkopuolelle.Rennes snatch fourth, Monaco miss out on Europe Ligue1.com. Viitattu 8.6.2023.  Seura erotti Clementin kauden jälkeen.Official statement AS Monaco. Viitattu 8.6.2023. 

Lokakuussa 2023 Clement teki kesään 2027 ulottuvan sopimuksen Skotlannin Valioliigan Rangersin kanssa.Philippe Clement appointed Rangers manager The Times. Viitattu 20.12.2023.  Clementin johdolla Rangers voitti Skotlannin liigacupin mestaruuden joulukuussa 2023. Joukkue saavutti myös 14 ottelun tappiottoman putken.Rangers 1-0 Aberdeen: James Tavernier nets as Philippe Clement wins first silverware as Ibrox boss BBC Football. Viitattu 23.4.2025.  Kausi päättyi liigassa kakkossijaan Celticin takana. Rangers hävisi myös Skotlannin cupin finaalin Celticille.'Little details' cause Rangers to start rebuild with regrets BBC Football. Viitattu 23.4.2025.  Kausi 2024–25 oli Rangersille vaikeampi. Joukkue hävisi liigacupin finaalissa Celticille ja jäi kauden edetessä kauas Celticistä liigan kärkikamppailussa. Lopulta Clement sai potkut helmikuun lopulla 2025, kun Rangers oli pudonnut Skotlannin cupista ja oli liigassa 13 pistettä Celticiä perässä.Rangers sack Clement following loss to St Mirren BBC Football. Viitattu 23.4.2025. 

Marraskuussa 2025 Clement teki kesään 2029 ulottuvan sopimuksen Englannin Mestaruussarjassa pelaavan Norwich Cityn kanssa.Norwich City appoint Philippe Clement as head coach Norwich City. Viitattu 26.11.2025. 

Saavutukset
Pelaajana
 Belgian mestaruus (2): 2003, 2005
 Belgian cup (4): 1998, 2002, 2004, 2007

Valmentajana
 Skotlannin liigacup: 2024
 Belgian mestaruus (3): 2019, 2020, 2021
 Belgian Supercup: 2021
 Belgian liigan vuoden valmentaja: 2019Philippe Clement verkozen tot Coach van het Jaar hbvl.be. Viitattu 7.1.2022.
 Belgian vuoden valmentaja (Gouden Schoen): 2019, 2020Philippe Clement is opnieuw Coach van het Jaar bij de Gouden Schoen sporza.be. Viitattu 7.1.2022.
 Raymond Goethals -palkinto: 2018, 2019De Trofee Raymond Goethals stamnummer25.be. Viitattu 7.1.2022.

Lähteet

Luokka:Belgialaiset jalkapalloilijat
Luokka:Belgialaiset jalkapallovalmentajat
Luokka:Vuonna 1974 syntyneet
Luokka:Elävät henkilöt